**Mohamed Abdel Moneim Fayed** (arab. محمد أنور شاكر عبد السيد الفايد‎, *Muḥammad ’Anūr Šākir ‘Abd as-‎Sayyid al-Fāyid*, 27. tammikuuta 1929 Aleksandria, Egypti – 30. elokuuta 2023 Lontoo, Yhdistynyt kuningaskunta) oli egyptiläissyntyinen liikemies, joka asui Britanniassa. Mohamed Al-Fayed omisti Harrodsin tavaratalon Lontoossa, Hôtel Ritz Parisin sekä englantilaisen jalkapalloseuran Fulham FC:in.

Elämäkerta
----------

Al-Fayed syntyi Bakosissa, lähellä Aleksandriaa, köyhän opettajan esikoiseksi. Hänellä oli monta työtä, hän myi kadulla Coca-Colaa ja sanomalehtiä. Hänen onnensa kääntyi, kun hän avioitui saudiarabialaisen asetehtailija Adnan Khashoggin sisaren Samira Khashoggin kanssa. Hän oli töissä Khashoggin yrityksessä Saudi-Arabiassa, jossa nousi vaikutusvaltaiseen asemaan. Al-Fayed perusti oman laivanvarustamon Egyptiin. Hän avioitui 1980-luvulla suomalaisen Heini Wathénin kanssa ja heillä oli neljä yhteistä lasta: muotisuunnittelijana toiminut Jasmine (s. 1980),*lähde?* lapsena kuuroutunut valokuvaaja Karim (s. 1983), hyväntekijä Camilla Al-Fayed (s. 1985) ja ympäristöaktivisti Omar (s. 1987). Al-Fayedilla oli kaksi suurta taloa Espoon Westendin Lyökkiniemessä.

Al-Fayed muutti Isoon-Britanniaan vuonna 1974, hän ryhtyi ostamaan hiilikaivoksia vuonna 1975. Hänestä tuli kaivosalalla rikas mies, ja vuonna 1979 hän osti Hôtel Ritz Paris’n yhdessä veljensä kanssa. Samana vuonna Al-Fayed sai kunnialegioonan jäsenyyden presidentti François Mitterrandilta.

Vuonna 1985 Al-Fayed ja hänen veljensä Ali ostivat lontoolaisen Harrods-tavaratalon 615 miljoonalla punnalla. Se myytiin Qatarin kuninkaallisen perheen sijoitusyhtiölle huhujen mukaan 1,5 miljardilla punnalla vuonna 2010.

Al-Fayed haki monta kertaa Britannian kansalaisuutta, mutta sitä ei ole myönnetty. Hänellä oli Egyptin kansalaisuus kuolemaansa asti. 

Mohammed Al-Fayedin poika Dodi Al-Fayed kuoli 31. elokuuta 1997 auto-onnettomuudessa Walesin prinsessa Dianan kanssa Pariisissa. Al-Fayed piti onnettomuutta salaliittona, jonka taustalla on MI6 ja prinssi Philip. Al-Fayedin mukaan prinssi Philip ei pitänyt siitä, että Diana oli alkanut seurustella muslimitaustaisen Dodin kanssa.

Vuonna 2003 Al-Fayed muutti Surreystä Sveitsiin. Syynä oli Britannian korkea verotus, mutta taustalla oli myös hänen poikansa Dodi Al-Fayedin ja Dianan kuolema. Vuonna 2005 hän muutti takaisin Britanniaan, koska "piti sitä kotinaan".

Yksityiselämä
-------------

Al-Fayed solmi ensimmäisen avioliiton vuonna 1954 Samira Khashoggin kanssa. He saivat Dodi-nimisen pojan 1955 ja erosivat kahden avioliittovuoden jälkeen. Al-Fayed avioitui suomalaisen Miss Suomi -finalistin Heini Wathénin kanssa vuonna 1985. He saivat neljä lasta.

Kuolema
-------

Al-Fayed kuoli Lontoossa 30. elokuuta 2023 94-vuotiaana. Hänen kuolinsyyksi ilmoitettiin vanhuus ja se julkistettiin 1. syyskuuta. Al-Fayedin hautajaiset järjestettiin perjantairukousten aikana Lontoon keskusmoskeijassa ja hänet haudattiin samana päivänä Barrow Green Courtin kartanon tiluksiin jossa on haudattuna myös hänen poikansa Dodi.

Lähteet
-------

1. ↑  Mohamed Al-Fayed on kuollut *is.fi*.
2. ↑  Harries, Rhiannon: Daddy's girl: Mohamed al-Fayed's daughter Jasmine is gaining a reputation as a hot young designer. *The Independent*.  21.9.2008.  Arkistoitu 12.4.2010. Viitattu 2.6.2022. (englanniksi)
3. ↑  Kuuskoski, Kaisla: Suomalainen Heini päätyi keskelle uskomattoman rikkaan egyptiläissuvun elämää.  *Ilta-Sanomat*, 26.12.2021. Artikkelin verkkoversio. Viitattu 3.6.2022.
4. 1 2 3 4  Profile of Mohamed Al Fayed  2008. BBC. Viitattu 11.8.2014.
5. ↑  Mohammed Al Fayed sells Harrods store to Qatar Holdings  2010. BBC. Viitattu 11.8.2014.
6. ↑  Robert D. McFadden: Mohamed al-Fayed, Tycoon Whose Son Died With Diana, Is Dead at 94 *The New York Times*.  1.9.2023. Viitattu 6.9.2023. (englanniksi)
7. ↑  "Diana crash was a conspiracy – Al Fayed", *BBC News Online*, 12 February 1998.
8. ↑  "Point-by-point: Al Fayed's claims", *BBC News Online*, 19 February 1998.
9. ↑  Mohamed Al-Fayed nai suomalaisen Heinin – tällainen on heidän perheensä *Ilta-Sanomat*.  2.9.2023. Viitattu 2.9.2023.
10. ↑  Oikaisuja. Helsingin Sanomat 4.9.2023 s. A 17 (kansallisuus)
11. ↑  Mohamed Al Fayed: Former Harrods owner dies at 94 *BBC News*.  1.9.2023. Viitattu 6.9.2023. (englanniksi)
12. ↑  Mohamed Al Fayed: Former Harrods and Fulham FC owner has died at the age of 94 *Sky News*. Viitattu 6.9.2023. (englanniksi)
13. ↑  Mohamed Al-Fayed buried next to son on family estate *LBC*. Viitattu 6.9.2023. (englanniksi)

Kirjallisuutta
--------------

* Bower, Tom: *Fayed: The Unauthorized Biography*. Macmillan, 1998. ISBN 0-333-74554-X. Teoksen verkkoversio (Internet Archive). (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Taiteenala | 
* Te Papa (New Zealand)

 |

 |